
PRODUKTRESUMÉ

for

Cyclodynon, filmovertrukne tabletter


0.	D.SP.NR.
-

1.	LÆGEMIDLETS NAVN
Cyclodynon

2.	KVALITATIV OG KVANTITATIV SAMMENSÆTNING
Hver filmovertrukket tablet indeholder:
20 mg ekstrakt (som tørekstrakt) fra Vitex agnus-castus L., fructus (kyskhedstræfrugt) (7 ‑ 11 : 1), (svarende til 140-220 mg tørret kyskhedstræfrugt).

Ekstraktionsmiddel: ethanol 70 % (v/v).

Hjælpestof(fer), som behandleren skal være opmærksom på:
Lactosemonohydrat: 50,00 mg

Alle hjælpestoffer er anført under pkt. 6.1.

3.	LÆGEMIDDELFORM
Filmovertrukne tabletter

Hvid til lysegrå, rund, bikonveks filmovertrukket tablet med en mat overflade. 
Tabletten har en diameter på 9,0 – 9,2 mm.


4.	KLINISKE OPLYSNINGER

4.1	Terapeutiske indikationer
Naturlægemiddel til behandling af præmenstruelt syndrom (PMS).
Cyclodynon er indiceret til voksne kvinder fra 18 år.



4.2	Dosering og administration

Dosering

Voksne kvinder fra 18 år: 1 tablet én gang dagligt.

Pædiatrisk population
Det er ikke relevant at anvende Cyclodynon hos børn før puberteten. Bør ikke anvendes til børn og unge i puberteten under 18 år på grund af mangel på tilstrækkelige data (se pkt. 4.4).

Specielle populationer
Der foreligger ingen data for doseringsanvisning i tilfælde af nedsat nyre/leverfunktion.

Administration
Til oral anvendelse. Synk de filmovertrukne tabletter med tilstrækkelig væske (f.eks. et glas vand). Tabletterne må ikke tygges.
For at opnå den maksimale virkning af behandlingen, anbefales det at fortsætte anvendelsen i 3 måneder (også under menstruation). 
Hvis symptomerne varer ved efter fortsat anvendelse gennem3 måneder, bør lægen eller apotekspersonalet kontaktes.

4.3	Kontraindikationer
Overfølsomhed over for det aktive stof eller over for et eller flere af hjælpestofferne anført i pkt. 6.1.

4.4	Særlige advarsler og forsigtighedsregler vedrørende brugen
Patienter, der lider af eller har lidt af en østrogen-følsom kræft, bør kontakte lægen, før de bruger Cyclodynon.
Patienter, der bruger dopaminagonister, dopaminantagonister, østrogener og antiøstrogener bør kontakte lægen, før de bruger Cyclodynon (se pkt. 4.5).

Hvis symptomerne forværres i løbet af anvendelsen af lægemidlet, bør lægen eller apotekspersonalet kontaktes. Kyskhedstræfrugt antages at virke på hypofyse-hypothalamus-aksen, og derfor bør patienter med tidligere hypofyseforstyrrelser kontakte lægen inden brug.
I tilfælde af prolactinsekreterende tumorer i hypofysen, kan indtagelsen af kyskhedstræfrugt maskere symptomerne fra tumoren.

Børn og unge
Bør ikke anvendes til børn og unge under 18 år som følge af en mangel på tilstrækkelige data.

Dette lægemiddel indeholder lactose. Bør ikke anvendes til patienter med hereditær galactoseintolerans, total lacasemangel eller glucose/galactosemalabsorption.
Dette lægemiddel indeholder mindre end 1 mmol (23 mg) natrium pr. filmovertrukket tablet, dvs. det er i det væsentlige natriumfrit.

4.5	Interaktion med andre lægemidler og andre former for interaktion
Ingen rapporterede.
På grund af kyskhedstræfrugtens mulige dopaminerge og østrogene virkninger, kan påvirkningen af dopaminagonister, dopaminantagonister, østrogener og antiøstrogener ikke udelukkes.

4.6	Fertilitet, graviditet og amning
Der er intet grundlag for anvendelse under graviditet.

Graviditet:
Der er ingen data fra anvendelse af kyskhedstræfrugt til gravide kvinder. 
Data fra dyreforsøg er utilstrækkelige hvad angår reproduktionstoksicitet (se pkt. 5.3).
Bør ikke anvendes under graviditeten.

Amning:
Det er ukendt, om kyskhedstræfrugt eller dets metabolitter udskilles i human mælk. 
Data fra non-kliniske studier tyder på, at kyskhedstræfrugt kan påvirke amningen.
En risiko for det ammede barn kan ikke udelukkes.
Bør ikke anvendes under amning.

Fertilitet:
Der foreligger ingen kliniske data om de mulige påvirkninger af fertiliteten.

4.7	Virkning på evnen til at føre motorkøretøj og betjene maskiner
Ikke mærkning
Der er ikke udført studier af virkningen på evnen til at føre motorkøretøj og betjene maskiner. Indtil nu er der ikke evidens for, at evnen til at føre motorkøretøj og betjene maskiner hæmmes af brugen af Cyclodynon. Hos patienter, der oplever svimmelhed, kan evnen til at føre motorkøretøj og betjene maskiner være påvirket.

4.8	Bivirkninger

Immunsystemet
Hyppigheden er ikke kendt: Svære allergiske reaktioner med hævelse af ansigt, dyspnø og synkebesvær

Nervesystemet
Hyppigheden er ikke kendt: Hovedpine, svimmelhed

Mave-tarm-kanalen
Hyppigheden er ikke kendt: Mave-tarm-kanalen (såsom kvalme, abdominalsmerter)

Hud og subkutane væv
Hyppigheden er ikke kendt: (Allergiske) hudreaktioner (såsom udslæt og urticaria), akne

Det reproduktive system og mammae
Hyppigheden er ikke kendt: Menstruationsforstyrrelser

Patienten rådes i indlægssedlen til at holde op med at tage dette lægemiddel, og straks kontakte lægen (se pkt. 2 i indlægssedlen), hvis der opstår en svær allergisk reaktion. 
Hvis der opstår andre bivirkninger, der ikke er nævnt ovenfor, bør en læge eller apotekspersonalet kontaktes.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Der er ikke indberettet tilfælde af overdosering. 

Behandling af en overdosering:
Hvis der opstår tegn på overdosering, skal der iværksættes symptomatisk behandling.

4.10	Udlevering
HF


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Kyskhedstræfrugt, ATC-kode: G02CX03

Virkningsmekanismen er ukendt.

Flere forskergrupper har set en hæmmende virkning på prolaktinfrigivelsen og dopaminerge (dopaminagonistiske) effekter i non-kliniske studier. En reduktion af forhøjede prolaktinniveauer af kyskhedstræfrugt er ikke blevet endegyldigt vist i farmakologien hos mennesker.
Der er modstridende resultater, når det gælder binding til østrogenreceptorer generelt, og den foretrukne binding til β‑ eller α‑receptorer. Derudover findes der nogle referencer vedrørende en β‑endorfinlignende aktivitet (muligvis via μ‑opiat-receptorbinding).

5.2	Farmakokinetiske egenskaber
Der foreligger ingen studier om farmakokinetik og biotilgængelighed, da ikke alle aktive substanser kendes i detaljer.

5.3	Non-kliniske sikkerhedsdata
Der er kun begrænset non-kliniske sikkerhedsdata for kyskhedstræfrugt, eller formuleringer heraf. 
Rotter fik den aktive substans (ekstratet) over en periode på 26 uger i doser på op til 843,7 mg/kg. Selv ved den laveste dosis (der udgjorde ca. 13 gange dosis til mennesker) blev der diagnosticeret hepatocellulær hypertrofi. Der blev imidlertid ikke bemærket inflammatoriske eller degenerative læsioner.
Mutagenicitetstest (AMES-tests) med den aktive substans, samt en in-vitro-muselymfom- og en in-vivo-mikronukleustest, og en ikke-skemalagt DNA-syntesetest med et spissum-ekstrakt (tyktflydende ekstrakt) af kyskhedstræfrugt giver ikke anledning til bekymring.
Der er ikke udført tilstrækkelige tests af reproduktionstoksicitet og carcinogenicitet.


6.	FARMACEUTISKE OPLYSNINGER

6.1	Hjælpestoffer
Povidon 30 
Silica, kolloid vandfri 
Kartoffelstivelse
Lactosemonohydrat
Mikrokrystallinsk cellulose
Croscarmellosenatrium
Magnesiumstearat (vegetabilsk)
Opadry amb II (bestående af polyvinylalkohol, talcum, titandioxid (E171), glycerylmonocaprylocaprat og natriumlaurilsulfat)

6.2	Uforligeligheder
Ikke relevant.

6.3	Opbevaringstid
3 år

6.4	Særlige opbevaringsforhold
Dette lægemiddel kræver ingen særlige forholdsregler vedrørende opbevaringen.

6.5	Emballagetype og pakningsstørrelser
Cyclodynon fås i PVC/PVDC/aluminium blistere.
Hver blister indeholder 15 filmovertrukne tabletter.
 
Pakningsstørrelser: 30, 60 og 90 filmovertrukne tabletter

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ingen særlige forholdsregler.

7.	INDEHAVER AF MARKEDSFØRINGSTILLADELSEN
BIONORICA SE
Kerschensteinerstrasse 11-15
92318 Neumarkt
Tyskland

8.	MARKEDSFØRINGSTILLADELSESNUMMER (-NUMRE)
6337419

9.	DATO FOR FØRSTE MARKEDSFØRINGSTILLADELSE
9. oktober 2026

10.	DATO FOR ÆNDRING AF TEKSTEN
-

